ເກົາຫຼີໃຕ້ສ້າງລາຍໄດ້ ຈາກການພິມເງິນ ແລະຫຼໍ່ເງິນຫຼຽນ ໃຫ້ຫຼາຍໆປະເທດ (ວີດີໂອລາວ/ອັງກິດ)
ບໍລິສັດ KOMSCO ຍັງພິມ​ເງິນ​ເຈ້ຍ​​ ໃຫ້ແກ່​ຫຼາຍໆ​ປະ​ເທດ​ເອ​ເຊຍ ​ໂຮມ​ທັງ ອິນ​ໂດ​ເນ​ເຊຍ ​ແລະ​ຫວຽດນາມ ພ້ອມ​ທັງ​ທະນານັດ​ໄປສະນີ ໃຫ້ບາງກລາແດສ.
ເກົາຫຼີເໜືອນັ້ນ ຖືວ່າເປັນປະເທດທີ່ມີຊື່ສຽງ ໃນທາງບໍ່ດີດ້ານການພິມເງິນປອມ ດ້ວຍຄວາມຊໍານານສູງເປັນພິເສດ ໂດຍສະເພາະເງິນໃບນຶ່ງຮ້ອຍ ດອລລ່າຂອງສະຫະລັດ ແຕ່ວ່າ ເກົາຫຼີໃຕ້ນັ້ນ ກໍາລັງມີຊື່ສຽງດັງຂຶ້ນມາທົ່ວໂລກ ໃນດ້ານການຜະລິດເງິນຫລຽນ ຢ່າງຖືກຕ້ອງຕາມກົດໝາຍ ໃຫ້ຫລາຍໆປະເທດ ຜູ້ສື່ຂ່າວວີໂອເອ Steve Herman ສົ່ງລາຍງານມາຈາກເມືອງ Gyeonsan ແຫລ່ງຫລໍ່ເງິນຫລຽນຂອງເກົາຫລີໃຕ້ ເງິນຫຼຽນ 10 ບາດເຫລົ່ານີ້ຂອງໄທ ບໍ່ໄດ້ເຮັດຢູ່ໃນໄທ ແຕ່ຫລໍ່ ຢູ່ທີ່ໂຮງງານຜະລິດເງິນຫຼຽນເກົາຫຼີໃຕ້ ທີ່ໄດ້ທຶນຈາກລັດຖະບານ ໂຮງງານນີ້ໄດ້ຜະລິດເງິນ ຫລຽນຣູປີຂອງອິນເດຍ ເງິນ agorot ຂອງອີສຣາແອລ ແລະເງິນຫຼຽນ centavos ແລະເງິນເປໂຊ ຂອງອາເຢັນຕິນາ ບໍລິສັດຫລໍ່ຫລຽນເງິນ ພິມບັດປະຈໍາຕົວ ທີ່ມີຊື່ຫຍໍ່ວ່າ KOMSCO ຂອງເກົາຫຼີໃຕ້ ສາມາດຜະລິດເງິນຫຼຽນໄດ້ ຫຼາຍກວ່ານຶ່ງພັນລ້ານຫຼຽນຕໍ່ປີ ນອກນັ້ນ ບໍລິສັດ KOMSCO ຍັງ ພິມເງິນເຈ້ຍໃຫ້ແກ່ຫຼາຍໆປະເທດທົ່ວຂົງເຂດເອເຊຍ ໂຮມທັງ ອິນໂດເນເຊຍ ແລະຫວຽດນາມ ພ້ອມທັງທະນານັດທາງໄປສະນີ ຫຼື Money Order ສໍາລັບປະເທດບັງກລາແດສນັ້ນນໍາ ບໍລິສັດພິມເງິນ KOMSCO ຫຼິງເຫັນການສົ່ງອອກຜະລິດຕະພັນຂອງຕົນເປັນຕົວຂັບດັນການເຕີບໂຕທາງເສດຖະກິດໃນອະນາຄົດຂອງຕົນ ດັ່ງນັ້ນ ບໍລິສັດດັ່ງກ່າວຈຶ່ງຫວັງ ທີ່ຈະໄດ້ຮັບງານ ບັນຈຸກະເປົ໋າເງິນຂອງປະຊາຊົນຢູ່ໃນທົ່ວໂລກ ດ້ວຍເງິນທີ່ເຮັດຢູ່ໃນເກົາຫຼີໃຕ້ນັ້ນ ຫລາຍຂື້ນເລື້ອຍໆ ວັດຖຸດິບຕ່າງໆ ທີ່ນໍາໃຊ້ຢູ່ໃນວິສາຫະກິດພິມຫຼືເຮັດເງິນດັ່ງກ່າວນີ້ ແມ່ນຊື້ມາຈາກຫຼາຍໆປະເທດ ການພິມເງິນເຈ້ຍນັ້ນ ເລີ່ມຕົ້ນດ້ວຍກະດາດທີ່ເຮັດດ້ວຍຝ້າຍທີ່ຊື້ມາຈາກຈີນ ແລະອູສເບກີສຖານ ຊຶ່ງຕໍ່ມາກໍພິມເປັນເງິນເຈ້ຍທີ່ໃຊ້ເຄຶ່ອງຈັກທີ່ນໍາເຂົ້າຈາກປະເທດສວີດເຊີແລນດ໌ ແລະເຢຍຣະມັນ ບໍລິສັດດັ່ງກ່າວເປັນບໍລິສັດຊັ້ນນໍາໃນການຊົມໃຊ້ເທັກໂນໂລຈີ່ທີ່ທັນສະໄໝ ທີ່ສຸດ ເພື່ອປ້ອງກັນການປອມແປງ ທ່ານ Bang Chang-il ຜູ້ຈັດການຝ່າຍຄວບຄຸມການຜະລິດອາວຸໂສ ປະຈໍາພະແນກພິມເງິນຂອງບໍລິສັດ ກ່າວວ່າ: ຢ່າງ ” ບໍລິສັດພິມແລະຫລໍ່ເງິນ KOMSCO ເວົ້າວ່າ ນໍ້າມຶກກັນປອມພິເສດ ທີ່ຕົນໄດ້ປະດິດຄິດຄົ້ນຂຶ້ນມານັ້ນ ໄດ້ສົ່ງອອກໄປຍັງຍີ່ປຸ່ນແລະ Switzerland ເພື່ອພິມຫຼືຜະລິດເງິນຕາທີ່ວ່າທັນສະໄໝ ແລະຖືກປອມແປງຍາກທີ່ສຸດ ທີ່ອອກແບບເພື່ອປ້ອງກັນແມ່ນແຕ່ພວກທີ່ຊໍານານການປອມແປງເງິນໄດ້ເກັ່ງທີ່ສຸດນັ້ນນໍາ